תקנות הטיס (מערכת ניהול בטיחות)

{{ח:התחלה}}
{{ח:כותרת|תקנות הטיס (מערכת ניהול בטיחות), התשע״ח–2017}}

{{ח:פתיח-התחלה}}
{{ח:תיבה|ק״ת תשע״ח, 572|תקנות הטיס (מערכת ניהול בטיחות)|https://olaw.org.il/takanot/takanot-7910.pdf}}; {{ח:תיבה|תשפ״ה, 537|תיקון|https://olaw.org.il/takanot/takanot-11513.pdf}}, {{ח:תיבה|2552|ת״ט|https://olaw.org.il/takanot/takanot-10236.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק הטיס#סעיף 166|סעיף 166}} {{ח:חיצוני|חוק הטיס|לחוק הטיס, התשע״א–2011}} (להלן – החוק), באותם עניינים שלגביהם אני מוסמך להתקין תקנות לפי {{ח:חיצוני|חוק הטיס#סעיף 19|סעיפים 19(3)(ב)}}, {{ח:חיצוני|חוק הטיס#סעיף 24|24(5)(ב)}}, {{ח:חיצוני|חוק הטיס#סעיף 29|29(3)(ב)}}, {{ח:חיצוני|חוק הטיס#סעיף 33|33(1)(ב)}}, {{ח:חיצוני|חוק הטיס#סעיף 46|46(א)}}, {{ח:חיצוני|חוק הטיס#סעיף 47|47}} {{ח:חיצוני|חוק הטיס#סעיף 168|ו־168(א)(7) לחוק}} ובהתאם לסמכות הנתונה לי בסעיפים האמורים, ולפי הצעת רשות התעופה האזרחית לפי {{ח:חיצוני|חוק הטיס#סעיף 168|סעיף 168(ב) לחוק}}, אני מתקין תקנות אלה:
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק א|פרק א׳: פרשנות והוראות כלליות}}

{{ח:פנימי|פרק ב|פרק ב׳: מדיניות הבטיחות ומטרות הבטיחות}}

{{ח:פנימי|פרק ג|פרק ג׳: ניהול סיכוני בטיחות}}

{{ח:פנימי|פרק ד|פרק ד׳: הבטחת הבטיחות}}

{{ח:פנימי|פרק ה|פרק ה׳: קידום הבטיחות}}

{{ח:פנימי|פרק ו|פרק ו׳: תיעוד המנ״ב}}

{{ח:פנימי|פרק ז|פרק ז׳: הוראות שונות, תחילה והוראות מעבר}}

{{ח:קטע2|פרק א|פרק א׳: פרשנות והוראות כלליות}}

{{ח:סעיף|1|הגדרות|תיקון: תשפ״ה}}
{{ח:ת}} בתקנות אלה –
{{ח:ת|סוג=הגדרה}} ”אירוע בטיחותי“ – כהגדרתו {{ח:חיצוני|חוק הטיס#סעיף 103|בסעיף 103 לחוק}};
{{ח:ת|סוג=הגדרה}} ”אמצעי אפחות סיכון“ (Risk Mitigation) – אמצעי להפחתת האפשרות להתרחשותו של מפגע בטיחות או להפחתת ההשפעות או התוצאות של מפגע בטיחות;
{{ח:ת|סוג=הגדרה}} ”ביצוע בטיחות“ (Safety Performance) – הישג בטיחותי, שנמדד ביחס ליעד ביצוע בטיחות שספק השירות קבע;
{{ח:ת|סוג=הגדרה}} ”הבטחת הבטיחות“ (Safety Assurance) – תהליכים במנ״ב שתפקידם השיטתי הוא להבטיח את הביצוע והאפקטיביות של אמצעי אפחות סיכון, וכי ספק השירות עומד ביעדי ביצועי הבטיחות שקבע, באמצעות איסוף, ניתוח והערכה של מידע;
{{ח:ת|סוג=הגדרה}} ”יעד ביצוע בטיחות“ (Safety Performance Target) – יעד מתוכנן של מדד ביצוע בטיחות על פני תקופה מסוימת;
{{ח:ת|סוג=הגדרה}} ”מדד ביצוע בטיחות“ (SPI – Safety Performance Indicator) – ערך מבוסס נתונים המשמש לניטור ולהערכה של ביצוע בטיחות;
{{ח:ת|סוג=הגדרה}} ”מדיניות בטיחות“ (Safety Policy) – מחויבות מתועדת של ספק השירות לבטיחות, המגדירה את תפיסת הבטיחות שלו, ואת האחריותיות והאחריות של עובדיו לגבי בטיחות;
{{ח:ת|סוג=הגדרה}} ”מטרת בטיחות“ – תיאור תמציתי, במונחים רחבים, של מטרה שאותה שואף ספק השירות להשיג בתחום הבטיחות;
{{ח:ת|סוג=הגדרה}} ”המנהל בעל האחריות הכוללת“ (Accountable Executive) – המנהל הכללי של ספק השירות, ואם לא מונה מנהל כללי או אם מונה יותר מאדם אחד לתפקיד כאמור – מי שהוא בעל הסמכות הסופית בספק השירות לגבי הפעולות שמבצע ספק השירות במסגרת רישיון, תעודה, היתר או אישור לפי דיני הטיס, ושולט במשאבי האנוש ובמשאבים הכספיים הנדרשים לביצוען;
{{ח:ת|סוג=הגדרה}} ”מערכת ניהול בטיחות“ או ”מנ״ב“ (SMS – Safety Management System) – מערכת שיטתית לניהול הבטיחות, הכוללת את כל הנדרש מבחינת מבנה ארגוני, אחריותיות ואחריות, מדיניות ונהלים;
{{ח:ת|סוג=הגדרה}} ”מסמך 9859“ – מדריך לניהול הבטיחות (SMM – Safety Management Manual) שפרסם ארגון התעופה הבין־לאומי, שעותק ממנו מופקד לעיון הציבור במשרדי הרשות;
{{ח:ת|סוג=הגדרה}} ”מערכת“ (System) – מערכת פיזית, שיטת עבודה, נוהל, תהליך, מבנה ארגוני, מתאר פעילות וכיוצא באלה;
{{ח:ת|סוג=הגדרה}} ”מפגע בטיחות“ (Hazard) – דבר או מצב שעלול לגרום או לתרום לאירוע בטיחותי;
{{ח:ת|סוג=הגדרה}} ”ניהול סיכוני בטיחות“ (Safety Risk Management) – תהליך במנ״ב, המורכב מתיאור המערכת, זיהוי מפגעי בטיחות וניתוח, הערכה ואפחות של הסיכונים הבטיחותיים;
{{ח:ת|סוג=הגדרה}} ”סיכון בטיחותי“ (Safety Risk) – שילוב של ההסתברות והחומרה החזויות של תוצאות אפשריות של מפגע בטיחות;
{{ח:ת|סוג=הגדרה}} ”ספק שירות“ – כל אחד מאלה:
{{ח:תתת|(1)}} מחזיק רישיון הפעלה אווירית לפי {{ח:חיצוני|תקנות הטיס (הפעלת כלי טיס וכללי טיסה)#פרק 13|הפרק השלושה עשר לתקנות ההפעלה}};
{{ח:תתת|(2)}} בעל רישיון להפעלת מכון בדק לפי {{ח:חיצוני|תקנות הטיס (מכוני בדק)|תקנות הטיס (מכוני בדק), התשע״ג–2013}}, שהמנהל אישרו לפי {{ח:חיצוני|תקנות הטיס (הפעלת כלי טיס וכללי טיסה)#סעיף 414|תקנה 414 לתקנות ההפעלה}} לביצוע פעולות בדק הכלי טיס המופעל בידי מחזיק רישיון כאמור בפסקה (1);
{{ח:תתת|(3)}} בעל רישיון להפעלת יחידת נת״א;
{{ח:תתת|(4)}} בעל רישיון להפעלת שדה תעופה לפי {{ח:חיצוני|חוק הטיס#סעיף 31|סעיף 31 לחוק}};
{{ח:תתת|(5)}} בעל רישיון להפעלת בית ספר לעובדי טיס, העורך לפי רישיונו הדרכה לצורך קבלת רישיון עובד טיס לשמש בתפקיד: טייס, נווט טיס או טכנאי טיס;
{{ח:ת|סוג=הגדרה}} ”ספר מנ״ב“ – כמשמעותו {{ח:פנימי|סעיף 17|בתקנה 17}};
{{ח:ת|סוג=הגדרה}} ”קידום הבטיחות“ (Safety Promotion) – שילוב של הדרכה ומסירת מידע בתחום הבטיחות לתמיכה ביישום והפעלה של המנ״ב בארגון של ספק השירות;
{{ח:ת|סוג=הגדרה}} ”רישיון“ – כל אחד מן הרישיונות האמורים בהגדרה ”ספק שירות“;
{{ח:ת|סוג=הגדרה}} ”תכנית הבטיחות המדינתית“ (SSP – State Safety Programme) – מערך המשלב חקיקה ופעולות שמטרתו שיפור בטיחות התעופה האזרחית בישראל, שהגיש המנהל לאישור השר לפי {{ח:חיצוני|חוק רשות התעופה האזרחית#סעיף 5|סעיף 5(א) לחוק רשות התעופה האזרחית, התשס״ה–2005}}, כתכנית הבטיחות המדינתית של ישראל בתחום התעופה האזרחית, בהתאם לנספח 19 לאמנה, שאושרה בידי השר ופורסמה באתר האינטרנט של הרשות;
{{ח:ת|סוג=הגדרה}} ”תקנות ההפעלה“ – {{ח:חיצוני|תקנות הטיס (הפעלת כלי טיס וכללי טיסה)|תקנות הטיס (הפעלת כלי טיס וכללי טיסה), התשמ״ב–1981}}.

{{ח:סעיף|2|חובת קיום מנ״ב}}
{{ח:תת|(א)}} ספק שירות יקיים מנ״ב לגבי כלל סיכוני הבטיחות הקשורים לפעילות שהוא מקיים הקשורה להפעלה בטוחה של כלי טיס, שתהיה מותאמת לגודלו ולהיקף פעילותו של ספק השירות, ולמורכבות המוצרים או השירותים שהוא מספק, הקשורים להפעלה בטוחה של כלי טיס.
{{ח:תת|(ב)}} המנ״ב תהיה מקובלת על דעת המנהל כאמור {{ח:פנימי|סעיף 3|בתקנה 3}}.
{{ח:תת|(ג)}} המנ״ב תכלול לפחות רכיבים אלה:
{{ח:תתת|(1)}} מדיניות הבטיחות ומטרות הבטיחות, בהתאם להוראות {{ח:פנימי|פרק ב|פרק ב׳}};
{{ח:תתת|(2)}} ניהול סיכוני בטיחות, בהתאם להוראות {{ח:פנימי|פרק ג|פרק ג׳}};
{{ח:תתת|(3)}} הבטחת הבטיחות, בהתאם להוראות {{ח:פנימי|פרק ד|פרק ד׳}};
{{ח:תתת|(4)}} קידום הבטיחות, בהתאם להוראות {{ח:פנימי|פרק ה|פרק ה׳}};
{{ח:תתת|(5)}} תיעוד מערכת ניהול בטיחות, בהתאם להוראות {{ח:פנימי|פרק ו|פרק ו׳}}.
{{ח:תת|(ד)}} ניתנו לספק שירות יותר מרישיון אחד, רשאי הוא לקיים מנ״ב אחודה לכל תחומי הפעילות שבהם הוא עוסק מכוחם, ובלבד שהמנהל שוכנע כי המנ״ב האחודה נותנת מענה שווה ערך למנ״ב נפרדת לכל תחום פעילות.

{{ח:סעיף|3|קבלת המנ״ב ותיקונים למנ״ב על דעת המנהל}}
{{ח:תת|(א)}} מבקש רישיון יגיש לביקורת המנהל ספר מנ״ב, במסגרת הבקשה לרישיון; המנהל לא ייתן את הרישיון אלא אם כן נחה דעתו כי המנ״ב המתוארת בספר המנ״ב עומדת בדרישות תקנות אלה; יראו במתן הרישיון כאמור קבלה ראשונית של המנ״ב על דעת המנהל, וספק השירות יפעל לפיה.
{{ח:תת|(ב)}} ניתן רישיון, יבדוק המנהל את אופן יישום המנ״ב בידי ספק השירות במהלך שמונה עשר החודשים הראשונים לאחר מתן הרישיון, ויחולו הוראות אלה:
{{ח:תתת|(1)}} המנהל רשאי להורות לספק השירות לתקן את המנ״ב אם מצא כי היא אינה ממלאת אחר תקנות אלה להנחת דעתו;
{{ח:תתת|(2)}} הורה המנהל על תיקון המנ״ב, ישלים ספק השירות את ביצוע התיקונים ויישומם בתוך התקופה שעליה הורה המנהל;
{{ח:תתת|(3)}} לא הורה המנהל על תיקונים כאמור בפסקה (1) בתוך שמונה עשר חודשים ממתן הרישיון, או הודיע המנהל לספק השירות כי לא מצא כי נדרשים תיקונים נוספים במנ״ב בתום התקופה שעליה הורה כאמור בפסקה (2), יראו את המנ״ב כמקובלת על דעת המנהל, וספק השירות יפעל לפיה.
{{ח:תת|(ג)}} ספק שירות המבקש לשנות את המנ״ב, ימציא לביקורת המנהל מסמכים המתארים את השינוי המבוקש, ובכלל זה תיקון מוצע לספר המנ״ב כאמור {{ח:פנימי|סעיף 18|בתקנה 18(א)}}, 45 ימים לפחות לפני המועד המתוכנן לכניסתו לתוקף של השינוי המבוקש.
{{ח:תת|(ד)}} המנהל רשאי שלא לקבל את השינוי המוצע במנ״ב כאמור בתקנת משנה (ג), או להורות לספק השירות לתקן את המסמכים שהוגשו לו או להמציא לו מידע נוסף לשם בחינת השינוי המבוקש, או להודיע לספק השירות, בהחלטה מנומקת, בתוך 45 ימים מהיום שבו הומצא המסמך לביקורתו, כי דרושה לו תקופה נוספת שלא תעלה על 45 ימים לבחינת השינוי המבוקש; המנהל רשאי, בהחלטה מנומקת, להאריך את התקופה הנוספת לבחינת השינוי המבוקש לשלוש תקופות נוספות שלא יעלו על 45 ימים כל אחת.
{{ח:תת|(ה)}} עברו 45 ימים מן המועד שבו המציא ספק השירות לביקורת המנהל מסמכים כאמור בתקנת משנה (ג), והמנהל לא הודיע לו כי השינוי המבוקש אינו מקובל עליו, או כי דרושה לו תקופה נוספת שהורה עליה לבחינתו, ולא הורה לו לתקן מסמך שהוגש ולא דרש ממנו מידע נוסף לשם קבלת השינוי המבוקש, יראו את השינוי המבוקש במנ״ב כמקובל על דעת המנהל.
{{ח:תת|(ו)}} ספק שירות המבקש תיקון ברישיונו או רישיון חדש, באופן שיאפשר לו לבצע פעילות הקשורה להפעלה בטוחה של כלי טיס שהוא אינו מורשה לבצע (בתקנה זו – פעילות חדשה), יעדכן את המנ״ב לגבי הפעילות החדשה, ככל הנדרש, ויגיש לביקורת המנהל, במסגרת הבקשה כאמור, את התוצרים של תהליכי ניהול הסיכונים, הבטחת הבטיחות וקידום הבטיחות שביצע לגבי הפעילות החדשה, וככל הנדרש גם תיקון מתאים לספר המנ״ב כאמור {{ח:פנימי|סעיף 18|בתקנה 18(א)}}.
{{ח:תת|(ז)}} המנהל לא יתקן רישיון ולא ייתן רישיון חדש כאמור בתקנת משנה (ו), אלא אם כן נחה דעתו כי המנ״ב של ספק השירות לאחר עדכונה כמוצע על ידו, תעמוד בדרישות תקנות אלה גם לגבי הפעילות החדשה; תיקון הרישיון או מתן הרישיון החדש ייראה כקבלה ראשונית או סופית על דעת המנהל לגבי המנ״ב המעודכנת, בהתאם לשלב הקבלה של המנ״ב של ספק השירות כאמור בתקנות משנה (א) ו־(ב), וספק השירות יפעל לפיה.

{{ח:קטע2|פרק ב|פרק ב׳: מדיניות הבטיחות ומטרות הבטיחות}}

{{ח:סעיף|4|מדיניות הבטיחות של ספק שירות}}
{{ח:תת|(א)}} ספק שירות יגדיר את מדיניות הבטיחות שלו בהתאם לדיני הטיס ולתכנית הבטיחות המדינתית.
{{ח:תת|(ב)}} מדיניות הבטיחות של ספק שירות –
{{ח:תתת|(1)}} תשקף מחויבות ארגונית לבטיחות, ובכלל זה מחויבות ליעדי ביצועי הבטיחות;
{{ח:תתת|(2)}} תכלול הצהרה ברורה כי ספק השירות יקצה את המשאבים הנדרשים למימוש מדיניות הבטיחות ויישום המנ״ב;
{{ח:תתת|(3)}} תכלול מדיניות בדבר דיווחים על מפגעים או נושאי בטיחות;
{{ח:תתת|(4)}} תבהיר לכל המועסק על ידו או מטעמו של ספק השירות, אילו סוגי התנהגויות אינם מקובלים בהקשר של הפעילויות שלו הקשורות להפעלה בטוחה של כלי טיס, ובאילו נסיבות הוא לא ינקוט צעדים משמעתיים;
{{ח:תתת|(5)}} תיחתם בידי המנהל בעל האחריות הכוללת של ספק השירות.
{{ח:תת|(ג)}} ספק שירות –
{{ח:תתת|(1)}} יפיץ את מדיניות הבטיחות בכל רחבי הארגון שלו וכן לכל גורם המועסק מטעמו בפעילות הקשורה להפעלה בטוחה של כלי טיס, בתמיכה גלויה ומוצהרת של המנהל בעל האחריות הכוללת והנהלת ספק השירות;
{{ח:תתת|(2)}} יבחן את מדיניות הבטיחות מעת לעת, ויעדכנה ככל הנדרש להבטיח שתישאר רלוונטית ומתאימה לספק השירות.

{{ח:סעיף|5|מטרות הבטיחות}}
{{ח:תת|(א)}} ספק שירות יגדיר את מטרות הבטיחות שלו, בהתאם למדיניות הבטיחות; מטרות הבטיחות ישקפו את מחויבות ספק השירות לקיים או לשפר באופן מתמשך את כלל ביצוע המנ״ב ויהיו בסיס לניטור ביצועי הבטיחות ומדידתם בהתאם {{ח:פנימי|סעיף 11|לתקנות 11}} {{ח:פנימי|סעיף 12|ו־12}}.
{{ח:תת|(ב)}} ספק שירות –
{{ח:תתת|(1)}} יפיץ את מטרות הבטיחות שהגדיר בכל רחבי הארגון שלו וכן לכל גורם המועסק מטעמו בפעילות הקשורה להפעלה בטוחה של כלי טיס;
{{ח:תתת|(2)}} יבחן מעת לעת את מטרות הבטיחות שהגדיר, ויעדכנן ככל הנדרש להבטיח שהן יישארו רלוונטיות ומתאימות לספק השירות.

{{ח:סעיף|6|אחריותיות ואחריות על הבטיחות}}
{{ח:ת}} ספק שירות יגדיר את האחריותיות והאחריות לבטיחות בארגון, ובכלל זה –
{{ח:תת|(1)}} יזהה את המנהל בעל האחריות הכוללת, אשר בלא קשר לתפקידיו האחרים, נושא האחריותיות ליישום וקיום של מנ״ב אפקטיבית;
{{ח:תת|(2)}} יתווה באופן ברור את שרשרת הנשיאה באחריותיות לבטיחות בכל רחבי הארגון שלו, ובכלל זה האחריותיות הישירה של ההנהלה הבכירה;
{{ח:תת|(3)}} יגדיר את האחריות של כל אחד מחברי ההנהלה לפיתוח, יישום וקיום של תהליכי מנ״ב בתחומי אחריותו, ובכלל זה –
{{ח:תתת|(א)}} זיהוי מפגעי בטיחות והערכת סיכונים כאמור {{ח:פנימי|סעיף 10|בתקנות 10}} {{ח:פנימי|סעיף 11|ו־11}};
{{ח:תתת|(ב)}} ניטור האפקטיביות של אמצעי אפחות סיכון כאמור {{ח:פנימי|סעיף 12|בתקנות 12}} {{ח:פנימי|סעיף 13|ו־13}};
{{ח:תתת|(ג)}} קידום הבטיחות כאמור {{ח:פנימי|פרק ה|בפרק ה׳}};
{{ח:תת|(ד)}} עדכון המנהל בעל האחריות הכוללת על ביצועי המנ״ב והצורך בשיפורים;
{{ח:תת|(4)}} יגדיר את האחריות של כל המועסק על ידו או מטעמו הקשור לביצועי הבטיחות של ספק השירות;
{{ח:תת|(5)}} יגדיר את דרגי ההנהלה המוסמכים לאשר את תהליכי ניהול סיכוני הבטיחות ותוצאותיהם, בהתאם למידת הנסבלות של סיכוני בטיחות (safety risk tolerability), ואת סמכותם בעניין זה;
{{ח:תת|(6)}} יתעד בכתב ויפיץ לעובדיו את האחריותיות לבטיחות, האחריויות לבטיחות והסמכויות שהוגדרו לפי תקנה זו.

{{ח:סעיף|7|מנהל בטיחות ובעלי תפקידים נוספים}}
{{ח:תת|(א)}} המנהל בעל האחריות הכוללת ימנה מנהל בטיחות שהוא בעל ידע, ניסיון ומיומנות הולמים, כאמור בהנחיות שבמסמך 9859.
{{ח:תת|(ב)}} מנהל הבטיחות יהיה אחראי ליישום ולקיום של הוראות המנ״ב בכל רחבי הארגון של ספק השירות, ובכלל זה:
{{ח:תתת|(1)}} לתאם את היישום, הקיום, השילוב וההטמעה של המנ״ב;
{{ח:תתת|(2)}} לפעול לקיום תהליכי זיהוי מפגעי בטיחות וניהול סיכוני בטיחות;
{{ח:תתת|(3)}} לפעול לקיום תהליכי הבטחת הבטיחות ולניטור האפקטיביות של אמצעי אפחות סיכון;
{{ח:תתת|(4)}} להבטיח את קידום הבטיחות כאמור {{ח:פנימי|פרק ה|בפרק ה׳}};
{{ח:תתת|(5)}} לדווח באופן סדיר למנהל בעל האחריות הכוללת על ביצועי המנ״ב ועל כל צורך בשיפור;
{{ח:תתת|(6)}} לוודא כי ספק השירות מעביר למנהל דיווחים על אירועים בטיחותיים, תקלות וליקויים, כנדרש לפי {{ח:חיצוני|חוק הטיס|החוק}};
{{ח:תתת|(7)}} לדווח למנהל על ביצועי הבטיחות של ספק השירות, בהתאם להוראות תכנית הבטיחות המדינתית ובאופן המקובל על דעת המנהל.
{{ח:תת|(ג)}} מנהל הבטיחות יועסק בתפקידו בהיקף המאפשר לו למלא אותו באופן הולם, ויהיה כפוף ישירות למנהל בעל האחריות הכוללת במילוי תפקידו כאמור.
{{ח:תת|(ד)}} ספק השירות ימנה בעלי תפקידים ייעודיים נוספים בתחום ניהול הבטיחות, שיהיו כפופים למנהל הבטיחות במילוי תפקידיהם כאמור, אם הדבר נדרש לביצוע התפקידים כאמור בתקנת משנה (ב) באופן אפקטיבי, בהתחשב בגודלו של ספק השירות ובהיקף פעילותו הקשורה להפעלה בטוחה של כלי טיס ומורכבותה.
{{ח:תת|(ה)}} ספק השירות לא ימנה אדם לתפקיד כאמור בתקנה זו, במקביל לביצוע תפקידים אחרים בארגון, אם תחומי אחריותו בתפקידיו האחרים יוצרים או עלולים ליצור ניגוד עניינים עם תפקידו בתחום ניהול הבטיחות או פוגעים או עלולים לפגוע ביכולתו לשמש בתפקיד כאמור.

{{ח:סעיף|8|תכנית תגובה למצבי חירום}}
{{ח:תת|(א)}} ספק שירות יכין ויקיים תכנית תגובה למצבי חירום, בהתאם להנחיות מסמך 9859, אשר תבטיח, לפחות, את כל אלה:
{{ח:תתת|(1)}} הגדרת סמכויות וחלוקת אחריויות במצבי חירום;
{{ח:תתת|(2)}} תיעוד נהלים ותהליכים במצבי חירום;
{{ח:תתת|(3)}} תיאום פעולות במצבי חירום ברחבי הארגון של ספק השירות ועם גורמים חיצוניים לו;
{{ח:תתת|(4)}} המשך פעילות חיונית של ספק השירות באופן המבטיח את הבטיחות, במקביל לטיפול במצב החירום;
{{ח:תתת|(5)}} זיהוי מראש של תרחישי חירום ואמצעי אפחות מתאימים להם.
{{ח:תת|(ב)}} ספק שירות יבטיח כי תכנית התגובה למצבי חירום שלו מתואמת עם תכניות התגובה למצבי חירום של ארגונים שעליו לקיים עמם ממשק במסגרת פעילותו ואספקת מוצריו ושירותיו.
{{ח:תת|(ג)}} תכנית חירום לשדה תעופה לפי {{ח:חיצוני|תקנות הטיס (בטיחות בשדות התעופה של רשות שדות התעופה)#סעיף 24|תקנה 24 לתקנות הטיס (בטיחות בשדות התעופה של רשות שדות התעופה), התשנ״ב–1992}}, יכולה להוות חלק מתכנית התגובה למצבי חירום הנדרשת לפי תקנה זו.

{{ח:קטע2|פרק ג|פרק ג׳: ניהול סיכוני בטיחות}}

{{ח:סעיף|9|ניהול סיכוני בטיחות}}
{{ח:ת}} ספק שירות יקיים ניהול סיכוני בטיחות כאמור {{ח:פנימי|פרק ג|בפרק זה}} –
{{ח:תת|(1)}} לפני יישום מערכת חדשה;
{{ח:תת|(2)}} לפני שינוי במערכת קיימת, למעט שינוי שספק השירות מעריך אותו כבעל השפעה זניחה על הבטיחות, בהתאם לנוהל שהוא כלל בספק המנ״ב, שהתקבל על דעת המנהל;
{{ח:תת|(3)}} בעת פיתוח נוהלי עבודה לאספקת השירותים או המוצרים הקשורים בהפעלה בטוחה של כלי טיס, או שינוי נהלים כאמור;
{{ח:תת|(4)}} עקב זיהוי מפגע בטיחות או אמצעי אפחות סיכון שאינו אפקטיבי, במסגרת תהליכי הבטחת הבטיחות כאמור {{ח:פנימי|פרק ד|בפרק ד׳}}.

{{ח:סעיף|10|זיהוי מפגעי בטיחות}}
{{ח:תת|(א)}} ספק השירות יפתח ויקיים תהליכים לזיהוי מפגעי בטיחות הקשורים לשירותים או למוצרים שהוא מספק הקשורים בהפעלה בטוחה של כלי טיס.
{{ח:תת|(ב)}} תהליכים לזיהוי מפגעי בטיחות כאמור בתקנת משנה (א) –
{{ח:תתת|(1)}} יכללו תהליך לניתוח המערכות הרלוונטיות, שיביא בחשבון לפחות את כל אלה:
{{ח:תתתת|(א)}} מטרת המערכת ותפקודה;
{{ח:תתתת|(ב)}} סביבת ההפעלה של המערכת;
{{ח:תתתת|(ג)}} תיאור תהליכי המערכת ונהליה;
{{ח:תתתת|(ד)}} כוח האדם, המבנה הארגוני, הציוד והמיתקנים הנדרשים להפעלת המערכת;
{{ח:תתת|(2)}} יבוסס על שילוב של שיטות תגובתיות ויזומות.

{{ח:סעיף|11|הערכת סיכוני בטיחות ונקיטת אמצעי אפחות סיכון}}
{{ח:תת|(א)}} ספק שירות יפתח ויקיים תהליכים –
{{ח:תתת|(1)}} לניתוח סיכוני הבטיחות הקשורים במפגעי בטיחות שהוא זיהה כאמור {{ח:פנימי|סעיף 10|בתקנה 10}};
{{ח:תתת|(2)}} להערכת סיכוני הבטיחות שנותחו כאמור בפסקה (1), באופן המאפשר החלטה אם הם ברמה מקובלת;
{{ח:תתת|(3)}} לפיתוח ולקביעה של אמצעי אפחות סיכון, הנחוצים כתוצאה מתהליכי הערכת סיכוני הבטיחות כאמור בפסקה (2).
{{ח:תת|(ב)}} לפני יישום אמצעי אפחות סיכון כאמור בתקנת משנה (א)(3), יעריך ספק השירות אם יישומו יביא להפחתת סיכון הבטיחות לרמה המקובלת שהוא קבע.

{{ח:קטע2|פרק ד|פרק ד׳: הבטחת הבטיחות}}

{{ח:סעיף|12|מדידת ביצועי הבטיחות}}
{{ח:תת|(א)}} ספק שירות יפתח ויקיים מערכות לאיסוף מידע לגבי ההפעלה שהוא מבצע והשירותים או המוצרים שהוא מספק הקשורים להפעלה בטוחה של כלי טיס, לניטור ביצועי הבטיחות שלו; מערכות אלה יכללו לפחות את כל אלה:
{{ח:תתת|(1)}} ניטור תהליכים מבצעיים;
{{ח:תתת|(2)}} ניטור סביבת ההפעלה לגילוי שינויים;
{{ח:תתת|(3)}} סיקורים לתהליכי הפעלה ולמערכות הפעלה;
{{ח:תתת|(4)}} הערכת המנ״ב, וכן הערכה של תהליכי ההפעלה ומערכות ההפעלה;
{{ח:תתת|(5)}} איסוף דיווחים כאמור {{ח:פנימי|סעיף 7|בתקנה 7(ב)(6)}}, ניתוח המידע ותחקורו;
{{ח:תתת|(6)}} תחקור דיווחים הנוגעים להפרות פוטנציאליות של דיני הטיס או של אמצעי אפחות סיכון שספק השירות קבע לפי {{ח:פנימי|סעיף 11|תקנה 11}};
{{ח:תתת|(7)}} מערכת דיווחי רשות, שהיא חסויה, לעובדי ספק השירות, שבאמצעותה יכול העובד לדווח על מפגעי בטיחות, חששות, אירועים ותקריות, ולהציע פתרונות ושיפורים.
{{ח:תת|(ב)}} ספק השירות יפתח ויקיים תהליכים לניתוח מידע שבידו לגבי פעילותו והשירותים והמוצרים שהוא מספק, הקשורים להפעלה בטוחה של כלי טיס, ובכלל זה מידע שצבר באמצעות התהליכים והמערכות כאמור בתקנת משנה (א).

{{ח:סעיף|13|הערכת ביצועי הבטיחות}}
{{ח:תת|(א)}} ספק שירות יעריך את ביצועי הבטיחות שלו באמצעות מדדי ביצועי הבטיחות שהוא קבע במנ״ב ביחס ליעדי ביצוע הבטיחות שהוא קבע במנ״ב לגבי אותם מדדים, במטרה –
{{ח:תתת|(1)}} להבטיח כי אמצעי אפחות הסיכון שקבע לפי {{ח:פנימי|סעיף 11|תקנה 11}} מיושמים;
{{ח:תתת|(2)}} להעריך את האפקטיביות של אמצעי אפחות סיכון שקבע לפי {{ח:פנימי|סעיף 11|תקנה 11}} ולזהות אמצעי אפחות סיכון שאינם אפקטיביים;
{{ח:תתת|(3)}} לזהות שינויים, ובכלל זה בסביבת ההפעלה, שיכולים להשפיע על רמת סיכוני הבטיחות או לגרום למפגעי בטיחות חדשים, הקשורים לשירותים או למוצרים הקשורים להפעלה בטוחה של כלי טיס, שאותם הוא מספק;
{{ח:תתת|(4)}} לזהות מפגעי בטיחות חדשים;
{{ח:תתת|(5)}} להעריך את ביצועי המנ״ב ולאפשר שיפור מתמיד של כלל ביצועי המנ״ב.
{{ח:תת|(ב)}} מצא ספק השירות, בעקבות הערכה לפי תקנת משנה (א), כי קיימים אמצעי אפחות סיכון שאינם אפקטיביים או מפגעי בטיחות חדשים, יבצע ספק השירות לגביהם ניהול סיכוני בטיחות כאמור {{ח:פנימי|פרק ג|בפרק ג׳}}.
{{ח:תת|(ג)}} הערכת ביצועי הבטיחות כאמור בתקנה זו תאושר בידי המנהל בעל האחריות הכוללת.

{{ח:סעיף|14|שיפור מתמיד}}
{{ח:ת}} ספק שירות ימסד ויקיים תהליכים לתיקון ליקויים בביצועי הבטיחות שזוהו בהערכה כאמור {{ח:פנימי|סעיף 13|בתקנה 13}}.

{{ח:קטע2|פרק ה|פרק ה׳: קידום הבטיחות}}

{{ח:סעיף|15|הדרכה}}
{{ח:ת}} ספק שירות –
{{ח:תת|(1)}} יפתח ויקיים תכניות הדרכה בנושאי בטיחות, ראשונית ותקופתית, בהתאם להוראות מסמך 9859, שתבטיח כי כל מועסק על ידו או מטעמו יהיה מאומן וכשיר לביצוע חובותיו במסגרת המנ״ב;
{{ח:תת|(2)}} יקבע את התכנים בתכניות ההדרכה כך שיתאימו למידת מעורבותו של המודרך במנ״ב, כנדרש על פי הגדרת תפקידו ואחריותו בארגון.

{{ח:סעיף|16|תקשור מידע בנושאי בטיחות}}
{{ח:ת}} ספק שירות יפתח ויקיים אמצעים להפצה ולהסברה של מידע, מסמכים והוראות בנושאי בטיחות אשר –
{{ח:תת|(1)}} יבטיחו שכל מועסק על ידו או מטעמו יהיה מודע למדיניות הבטיחות, לתהליכים ולכלים שבמנ״ב, הנוגעים לתפקידו ולאחריותו בארגון של ספק השירות;
{{ח:תת|(2)}} יכללו מידע חיוני לבטיחות, ובכלל זה מידע לגבי מפגעי בטיחות הנוגעים לתפקידיו ולתחומי אחריותו של כל מועסק על ידו או מטעמו;
{{ח:תת|(3)}} יכללו הסברים בדבר הצורך בפעילויות בטיחותיות מסוימות;
{{ח:תת|(4)}} יכללו הסברים בדבר הצורך בנוהלי בטיחות חדשים שנקבעו או בעדכונים שנעשו בנהלים קיימים.

{{ח:קטע2|פרק ו|פרק ו׳: תיעוד המנ״ב}}

{{ח:סעיף|17|ספר מנ״ב}}
{{ח:תת|(א)}} ספק שירות יפתח ויקיים ספר מנ״ב, המקובל על המנהל; ספר מנ״ב יכלול לפחות את כל אלה:
{{ח:תתת|(1)}} מדיניות הבטיחות של ספק השירות כאמור {{ח:פנימי|סעיף 4|בתקנה 4}} ויעדי ביצועי הבטיחות שלו;
{{ח:תתת|(2)}} דרישות הדין לגבי המנ״ב;
{{ח:תתת|(3)}} תהליכי המנ״ב ונוהליה;
{{ח:תתת|(4)}} תחומי אחריות ואחריותיות וסמכויות לגבי תהליכי המנ״ב ונוהליה;
{{ח:תתת|(5)}} תיאור תוצרי המנ״ב.
{{ח:תת|(ב)}} ספק השירות יבטיח כי תוכני ספר המנ״ב יהיו עקביים ולא יסתרו –
{{ח:תתת|(1)}} כל הוראת דין החלה לגבי ספק השירות;
{{ח:תתת|(2)}} כל הוראת מינהל החלה לגבי ספק השירות, ובפרט כל תנאי שנקבע ברישיונו;
{{ח:תתת|(3)}} כל מסמך אחר שספק השירות נדרש לקיים לפי דיני הטיס.
{{ח:תת|(ג)}} ספק שירות יעצב את ספר המנ״ב באופן שקל יהיה לעדכנו ולהחליף את דפיו, ינהיג שיטה שתאפשר לדעת מהי הגרסה המעודכנת ביותר שלו, ויציין על גבי כל דף את תאריך העדכון האחרון שלו; לעניין זה, ”דף“ – לרבות דף אלקטרוני.
{{ח:תת|(ד)}} ספק שירות יבטיח כי כל המועסק על ידו או מטעמו מבצע את הנדרש ממנו במסגרת המנ״ב לפי ספר המנ״ב.

{{ח:סעיף|18|תיקון ספר מנ״ב}}
{{ח:תת|(א)}} ספק שירות יתקן את ספר המנ״ב, כפי הנדרש, כדי להבטיח את עדכניות המידע הכלולו בו; כל תיקון כאמור יהיה מקובל על דעת המנהל כאמור {{ח:פנימי|סעיף 3|בתקנה 3}}.
{{ח:תת|(ב)}} ראה המנהל כי נחוץ לבצע תיקון בספר המנ״ב של ספק שירות, לרבות הוספת הוראות, יודיע על כך לספק השירות ויאפשר לו להמציא לו מידע והערות בתוך תקופה שעליה יורה, שלא תפחת מעשרים ואחד ימים מיום שקיבל ספק השירות את ההודעה.
{{ח:תת|(ג)}} הומצאו למנהל מידע והערות כאמור בתקנת משנה (ב), ישקול אותם ויודיע לספק השירות על החלטתו.
{{ח:תת|(ד)}} ספק השירות יתקן את ספר המנ״ב לפי הוראת המנהל, בתוך 60 ימים מיום שקיבל את הודעת המנהל כאמור בתקנת משנה (ב), ואם הגיש מידע והערות כאמור בתקנת משנה (ב) – בתוך 30 ימים מיום הודעת המנהל כאמור בתקנת משנה (ג), ויודיע למנהל על השלמת התיקון.

{{ח:סעיף|19|הפצת ספר מנ״ב}}
{{ח:תת|(א)}} ספק שירות ימסור את ספר המנ״ב וכל תיקון שלו –
{{ח:תתת|(1)}} למנהל;
{{ח:תתת|(2)}} למנהל בעל האחריות הכוללת, למנהל הבטיחות שמונה לפי {{ח:פנימי|סעיף 7|תקנה 7}}, ולחברי הנהלה הבכירה של הארגון;
{{ח:תתת|(3)}} לכל המועסק על ידו או מטעמו שנדרש להיות מעורב במנ״ב בהתאם לתפקידיו ולאחריותו – את החלקים הנוגעים למעורבותו הנדרשת במנ״ב.
{{ח:תת|(ב)}} ספק שירות יעמיד עותק מעודכן של ספק המנ״ב לרשותו של כל המועסק על ידו או מטעמו ושל כל אדם מוסמך אחר, במשרדיו הראשיים, וכן, אם הוא מספק את שירותיו במיתקן קבע אחר, אחד או יותר – בכל מיתקן קבע כאמור.
{{ח:תת|(ג)}} המחזיק בספר מנ״ב יעדכנו באופן שוטף בתיקונים שהמציא לו ספק השירות כאמור.

{{ח:סעיף|20|תיעוד מוצרי המנ״ב ושמירתם}}
{{ח:תת|(א)}} ספק שירות יתעד את תהליכי ניהול סיכוני הבטיחות שקיים כאמור {{ח:פנימי|פרק ג|בפרק ג׳}} ותוצאותיהם, וישמור את התיעוד לגבי כל תהליך כאמור כל עוד התהליך רלוונטי לפעילותו.
{{ח:תת|(ב)}} ספק שירות יתעד את תוצאות תהליכי הבטחת הבטיחות שקיים כאמור {{ח:פנימי|פרק ד|בפרק ד׳}} וישמור תיעוד זה לתקופה של חמש שנים לפחות.
{{ח:תת|(ג)}} ספק שירות יתעד את ההדרכות שעבר כל אדם כאמור {{ח:פנימי|סעיף 15|בתקנה 15}}, וישמור תיעוד זה כל עוד אותו אדם מועסק על ידו או מטעמו.
{{ח:תת|(ד)}} ספק שירות ישמור תיעוד על כל הפצה והסברה של מידע, מסמכים והוראות בנושאי בטיחות כאמור {{ח:פנימי|סעיף 16|בתקנה 16}} לתקופה של שנתיים לפחות.

{{ח:קטע2|פרק ז|פרק ז׳: הוראות שונות, תחילה והוראות מעבר}}

{{ח:סעיף|21|פרסום שינויים מסוימים במסמך 9859}}
{{ח:תת|(א)}} שונתה הוראה במסמך 9859 שתקנות אלה מפנות אלה, יפרסם המנהל, ברשומות ובאתר האינטרנט של הרשות, הודעה על השינוי, בציון מועד תחילתו בישראל.
{{ח:תת|(ב)}} מועד התחילה של שינוי כאמור בתקנת משנה (א) יהיה לאחר שחלפו ארבעה עשר ימים לפחות מיום הפרסום ברשומות.
{{ח:תת|(ג)}} מסמך 9859 בנוסחו העדכני יעמוד לעיון הציבור במשרדי הרשות.

{{ח:סעיף|21א|בחינה ראשונה לפי {{ח:חיצוני|חוק עקרונות האסדרה|חוק עקרונות האסדרה}}|תיקון: תשפ״ה}}
{{ח:ת}} המנהל יפרסם באתר האינטרנט של הרשות את המועד לבחינה ראשונה של תיקונים לתקנות אלה שחל עליהם {{ח:חיצוני|חוק עקרונות האסדרה#סעיף 24|סעיף 24 לחוק עקרונות האסדרה, התשפ״ב–2021}}.

{{ח:סעיף|22|תחילה והוראות מעבר}}
{{ח:תת|(א)}} תחילתן של תקנות אלה 30 ימים מיום פרסומן.
{{ח:תת|(ב)}} על אף האמור בתקנת משנה (א), תחילתן של תקנות אלה לגבי ספק שירות המחזיק ברישיון ערב פרסומן (להלן – ספק שירות קיים) תהיה שמונה עשר חודשים מיום פרסומן או ביום קבלתה הראשונית של המנ״ב על דעת המנהל לפי תקנות משנה (ג) ו־(ד), לפי המוקדם מביניהם.
{{ח:תת|(ג)}} ספק שירות קיים –
{{ח:תתת|(1)}} יגיש לביקורת המנהל ולקבלה על דעתו, ספר מנ״ב כנדרש בתקנות אלה ותכנית ליישום המנ״ב (בתקנה זו – תכנית היישום) כפי שהורה לו המנהל, בתוך שישה חודשים מיום פרסומן של תקנות אלה; על אף האמור {{ח:פנימי|סעיף 9|בתקנה 9}}, תכנית היישום תכלול תכנית לביצוע ניהול סיכוני בטיחות על כלל המערכות של ספק השירות, למעט מערכת שהתקיים בה אחד מאלה:
{{ח:תתתת|(א)}} ספק השירות הראה למנהל, להנחת דעתו, כי ערך לגביה, לפני פרסומן של תקנות אלה, תהליך ניהול סיכונים העומד בדרישות תקנות אלה וספר המנ״ב שלו;
{{ח:תתתת|(ב)}} שספק השירות העריך אותה כבעלת השפעה זניחה על הבטיחות, בהתאם לנוהל כאמור {{ח:פנימי|סעיף 9|בתקנה 9(2)}};
{{ח:תתת|(2)}} ישלים תהליך של קבלה ראשונית על דעת המנהל לגבי המנ״ב ולגבי תכנית היישום, בתוך שנה ממועד הגשתן למנהל כאמור, או בתוך תקופה ארוכה יותר שהתיר לו המנהל;
{{ח:תתת|(3)}} יפעל בהתאם למנ״ב ולתכנית היישום מיום קבלתן על דעת המנהל כאמור בפסקה (2).
{{ח:תת|(ד)}} על קבלה ראשונית על דעת המנהל של המנ״ב ותכנית היישום כאמור בתקנת משנה (ג) יחולו הוראות אלה:
{{ח:תתת|(1)}} המנהל רשאי, בתוך 60 ימים מהיום שבו הועמדו המנ״ב ותכנית היישום לביקורתו, להודיע לספק השירות כי המנ״ב או תכנית היישום אינן מקובלות על דעתו, להורות לספק השירות לתקן אותן, להמציא לו מידע נוסף, או להודיע לספק השירות, בהחלטה מנומקת, כי דרושה לו תקופה נוספת שלא תעלה על 60 ימים לבחינתן;
{{ח:תתת|(2)}} יראו את המנ״ב כמקובלת ראשונית על דעת המנהל, ואת תכנית היישום כמקובלת על דעת המנהל, אם התקיים אחד מאלה:
{{ח:תת|(א)}} ספק השירות תיקן את המנ״ב ואת תכנית היישום בהתאם להוראות המנהל כאמור בפסקה (1), והמנהל הודיעו כי אין לו הערות נוספות לגביהן;
{{ח:תת|(ב)}} עברו 60 ימים מן המועד שבו הגיש ספק השירות לביקורת המנהל את המנ״ב ואת תכנית היישום, והמנהל לא הודיע לו כי הן אינן מקובלות על דעתו, או כי דרושה לו תקופה נוספת לבחינתן, ולא הורה לו לתקנן ולא דרש ממנו מידע נוסף.
{{ח:תת|(ה)}} המנהל יבדוק את אופן יישום המנ״ב בידי ספק השירות במהלך השנה לאחר קבלתה הראשונית על דעתו, ויחולו הוראות אלה:
{{ח:תתת|(1)}} המנהל רשאי להורות לספק השירות לתקן את המנ״ב, אם מצא כי היא אינה ממלאת אחר תקנות אלה להנחת דעתו;
{{ח:תתת|(2)}} הורה המנהל על האמור בפסקה (1), ישלים ספק השירות את התיקונים ויישומם בתוך תקופה שהורה עליה המנהל;
{{ח:תתת|(3)}} לא מצא המנהל כי נדרשים תיקונים כאמור בפסקה (1) בתוך שנה מיום קבלתה הראשונית על דעתו, או הודיע המנהל לספק השירות כי הוא לא מצא כי נדרשים במנ״ב תיקונים נוספים בתום התקופה שקצב לביצוע תיקונים במנ״ב כאמור בפסקה (2), יראו את המנ״ב כמקובלת על דעת המנהל.
{{ח:תת|(ו)}} על אף האמור {{ח:פנימי|סעיף 3|בתקנה 3(ו) ו־(ז)}}, אם בתקופה שעד לקבלה ראשונית של המנ״ב על דעת המנהל ביקש ספק שירות קיים תיקון ברישיונו או רישיון חדש, באופן שיאפשר לו לבצע פעילות הקשורה להפעלה בטוחה של כלי טיס שהוא אינו מורשה לבצע (בתקנת משנה זו – פעילות חדשה), לא יתקן המנהל את הרישיון ולא ייתן רישיון חדש, אלא אם כן ספק השירות הקיים ביצע תהליכי מנ״ב לגבי הפעילות החדשה, הגיש לביקורת המנהל את תוצרי התהליכים כאמור, וככל הנדרש תיקון מתאים לספר למנ״ב כאמור {{ח:פנימי|סעיף 18|בתקנה 18(א)}}, ונחה דעתו של המנהל כי ספק השירות ערוך לעמוד בדרישות תקנות אלה לעניין הפעילות החדשה.

{{ח:חתימות|י״ח בכסלו התשע״ח (6 בדצמבר 2017)}}
* '''ישראל כ״ץ'''
שר התחבורה והבטיחות בדרכים
{{ח:סוגר}}
{{ח:סוף}}
[[קטגוריה:בוט חוקים]]